Хосе Мария Лопера
Търся те

Превод от испански: Живка Балтаджиева, —

chitanka.info

Няма те или не те намирам.

И те търся в гнездо, което нямаш,

което нямам, което в нас не съществува.

И вече почти е есен

сред плодния символ на орехи

или нарове,

които моите клони носят със сладост.

И вече почти е есен

в светлината, която се смалява в открито море,

в примирената пяна,

агонизираща в краката ми,

в ритъма на моя залез,

който гори в лампата на живота, любов.

И те няма. И те търся.

И дори се съмнявам дали съществуваш или ти си никога.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.